《金峨途中》
宋代·郑清之

石路萦纡水绕村，酒帘深处见柴门。横塘树密鸠携妇，老屋篱深犊有孙。

麦莟菜花成锦绣，笋芽薤甲当鸡豚。竹舆莫作追程去，半似桃源欲细论。

作者简介：郑清之（1176—1251）南宋大臣。初名燮，字德源、文叔，别号安晚，庆元道鄞县（今浙江宁波）人。嘉泰二年进士及第。历官光禄大夫，左、右丞相，太傅，卫国公（齐国公）等。淳祐末年，元兵大举侵宋，郑清之进十龟元吉箴劝帝励精图治，未能实施，而后退仕隐居，諡忠定，著有《安晚集》六十卷。